124 800 (Junie 2009)
Dunedin [dəˈniːdɪn] (Māori: Ōtepoti) is die tweede grootste stad op die Suid-Eiland van Nieu-Seeland en die belangrikste stad in die administratiewe distrik Otago. Ten opsigte van sy bevolking is Dunedin die vyfde grootste stad in die land, die grootste volgens sy oppervlakte, en die sentrum van die sesde grootste stedelike gebied in Nieu-Seeland. Dit is daarnaas ook die wêreld se mees suidelike stad met meer as 100 000 inwoners.
Tot vandag toe het Dunedin sy Victoriaanse karakter bewaar, en ook sy telefoongids lys nog steeds 'n opvallend groot persentasie Skotse vanne met die voorsetsels Mac of Mc. In Dunedin is ook Nieu-Seeland se enigste whisky-distilleerdery gestig. In 'n park in die stadsentrum, wat in die vorm van 'n aghoek aangelê is, word die Skotse digter en skrywer van Nieu-Seeland se volkslied, Robert Burns, met 'n standbeeld vereer.
Dunedin pronk net soos Christchurch met lang sandstrande langs sy Pasifiese kuslyn. Die